**Proză**

*George Topârceanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce muritor e omul din popor!

De când există aburi şi benzină,

Eu nu cunosc ceva mai muritor

Ca omul, când îl calcă o maşină…

Îşi ia-ntr-o zi nevasta şi băiatul

Sau fata,

Şi pleacă cu acceleratul.

Dar la un pod stricat, la un tunel,

O roată sare de pe linie… şi, gata!

S-a isprăvit cu el.

Te uiţi la altul cum adună bani,

Parc-am trăi un milion de ani.

Dar într-o bună zi, te miri ce-l doare,

Şi când să zică bodaproste, – moare.

Ce n-a făcut maşina, face boala

Şi tot acolo iese socoteala…